Sturm, Ruger & Co.

Sturm, Ruger & Company, Inc., brudetoc'h dindan e anv Ruger, zo un embregerezh stadunanat hag a brodu armoù-tan hiniennel. E sez a zo e Southport (Connecticut), ha labouredagoù en deus ivez e Newport (New Hampshire), Mayodan (North Carolina) ha Prescott (Arizona). Savet e oa bet an embregerezh-mañ e 1949 gant Alexander McCormick Sturm ha William B. Ruger.

Hervez an ensavadur-stad stadunanat ATF e oa Ruger ar produour armoù kentañ Stadoù-Unanet Amerika e 2015. En eil plas e oa evit ar pistolennoù ha revolverioù nemetken (a-dreñv da Smith & Wesson) hag en eil plas evit ar fuzuilhoù ha karabinennoù (a-dreñv da Remington).

 History 
Sturm, Ruger & Company a voe savet gant William B. Ruger hag Alexander McCormick Sturm e 1949 en ur stal vihan e Southport (Connecticut).

A-raok en em lakjemp da labourat asambles, William Ruger a oa deuet a-benn da eilañ div bistolenn japanat Nambu en e garrdi, diwar unan prenet digant ur Marine e dibenn an Eil Brezel-bed. Ur wech divizet gant an daou zen produiñ o fistolenn damaotomatek .22 Long Rifle kentañ, Ruger a ouzhpennas enni tresoù al Luger P08 hag ar Colt Woodsman. Ganet e voe ar Ruger Standard, a reas berzh diouzhtu hag a roas lañs d'ar merk.

D'ar 16 a viz Du 1951 e varvas Sturm trumm. Ruger a chomas e-unan e penn an embregerezh. En enor Sturm e voe cheñchet e liv da erev logo ar merk, a zeuas da vezañ du, pa oa ruz betek neuze.

E 1964 e voe savet ar garabinenn damaotomatek Ruger 10/22, kambret e .22 LR. Berzh a reas ha produet e vez hiziv c'hoazh. 7 milion a skouerennoù anezhi a zo bet gwerzhet WILSON R. L., Ruger & his guns : an history of the man, the company, and their firearms, 1996, 368 p., ISBN 978-0684803678. Ar garabinenn M77, produet abaoe 1968 evit ar chaseourien, zo poblek-tre er Stadoù-Unanet ivez, evel ar garabinenn Mini-14 (1973). William B. Ruger a chomas e penn an embregerezh betek e varv e 2002. En holl e voe produet ouzhpenn 20 milion a armoù gant Sturm, Ruger & Co. etre 1949 ha 2004.

E miz Gwengolo 2020, an embregerezh a brenas Marlin Firearms digant ar Remington Outdoor Company.

 Produioù 

 Fuzuilhoù ha karabinennoù 

 Fuzuilhoù-morailh 
 M77 ha stummoù deveret (Hawkeye, Gunsite Scout)
 American Rifle
 American Rimfire
 Ruger Precision Rifle
 Ruger Precision Rimfire

 Fuzuilhoù damaotomatek 

 Model 44 (bet produet)
 10/22
 10/17 (bet produet)
 SR-22
 Mini-14 hag he stummoù deveret : Mini-30, AC-556
 XGI (ket produet, diorren ehanet)
 Police Carbine (bet produet)
 Ruger PC Carbine
 LC Carbine
 Deerfield Carbine (bet produet) JAMISON Rick, Ruger's All New .44 Deerfield (diell), miz Eost 2000 (lennet d'an 08/12/2024)
 AR-556
 SR-556 (bet produet)
 SR-762 (bet produet)
 SFAR

 Fuzuilhoù loc'henn-grogenn 

 Model 96 (96/44, 96/22 ha 96/17 bet produet)

 Fuzuilhoù da wintañ 

 Red Label

 Fuzuilhoù un tenn 

 No. 1
 No. 3 (bet produet)

 Fuzuilhoù-pomp 
dehou|thumb|Fuzuilh-pomp Red Label

 Gold Label (bet produet)

 Pistolennoù-mindrailher 

 MP9 (bet produet)

 Armoù-dorn 

 Pistolennoù gant munisionoù skoet en o c'hreiz 

 Hawkeye (bet produet)
 P-Series (bet produet)
 SR-Series (bet produet)
 American Pistol
 Security-9
 Ruger MAX-9
 SR1911
 LCP
 LCP II
 LCP Max
 LC9
 LC380
 LC9s
 Ruger-5.7

 Pistolennoù gant munisionoù skoet war o zro 

 Standard (MK I) (bet produet)
 MK II (bet produet)
 MK III / 22/45 (bet produet)
 MK IV
 SR22
 22 Charger

 Revolverioù daou-ober 

 Security-Six/Service-Six/Speed-Six (bet produet)
 SP101
 GP100
 Redhawk
 Super Redhawk
 Super Redhawk Alaskan
 LCR

 Revolverioù un-ober 

 Bearcat
 Single-Six
 Blackhawk
 Super Blackhawk
 Vaquero
 Wrangler
 Old Army (bet produet)
 Liamm diavaez 

  Lec'hienn an embregerezh
 Daveennoù 
Rummad:Embregerezhioù armoù-tan
Rummad:Embregerezhioù SUA

Rummad:Embregerezhioù savet e 1949